YGG วิ่ง 5% โบรกชูหุ้น “แลกการ์ด” ชี้กำไรปี 65-67 โตเฉลี่ย 29.50% เคาะเป้า 14.50 บ.
YGG บวก 5% โบรกมองกำไรปี 65-67 โตเฉลี่ย 29.50% จ่อเปิดตัวเกมใหม่หนุน ชูหุ้น “แลกการ์ด” แนะนำราคาเป้าหมาย 14.50 บ.
YGG บวก 5% โบรกมองกำไรปี 65-67 โตเฉลี่ย 29.50% จ่อเปิดตัวเกมใหม่หนุน ชูหุ้น “แลกการ์ด” แนะนำราคาเป้าหมาย 14.50 บ.
20 เม.ย. 2565

ผู้สื่อข่าวรายงานว่าวันนี้ (20 เม.ย.2565) ราคาหุ้นบริษัท อิ๊กดราซิล กรุ๊ป จำกัด (มหาชน) หรือ YGG ณ เวลา 10:13 น. อยู่ที่ระดับ 12.50 บาท เพิ่มขึ้น 0.60 บาท หรือ 5.04% โดยทำจุดสูงสุดที่ 12.60 บาท และทำจุดต่ำสุดที่ 12.10 บาท ด้วยมูลค่าการซื้อขาย 91.11 ล้านบาท

บล.กสิกรไทย ระบุในบทวิเคราะห์ (20 เม.ย.2565) ว่า YGG ควรจะถูกซื้อขายในราคาระดับพรีเมียม โดยพิจารณาจากอัตราการเติบโตของกำไรเฉลี่ย (CAGR) ที่ 29.50% ในปี 2565-2567 ถูกขับเคลื่อนโดยทุกหน่วยธุรกิจ ทั้งธุรกิจ VFX และแอนิเมชั่น คาดการเติบโตของรายได้ปีนี้อยู่ที่ 15-20% ธุรกิจเกมบริษัทฯ มีแผนที่จะพัฒนาเกมนี้ด้วยการเปิดตัวแพทซ์ “Open Beta 2 (OBT2)” ในวันที่ 5 พ.ค. นี้ และมีแผนที่จะเปิดตัวเกมใหม่ 4-5 เกมในช่วงที่เหลือของปี 2565 สำหรับราคาหุ้นยังแกว่งตัว Laggard กว่าหุ้น Growth ตัวอื่นๆ แนะนำราคาเป้าหมาย 14.50 บาท